Številka: 03217-3/2015-5 PREDLOG

Datum: 6. 5. 2015

**ZAPISNIK**

**5. seje Odbora za varstvo okolja, ki je bila v sredo, 6. maja 2015 ob 16. uri, v Klubu 15, Mestna hiša, Mestni trg 1, Ljubljana**

**Navzoči člani komisije:** Mirko Brnič Jager, Nada Verbič, Janez Jesenovec, Jože Horvat, dr. Milan Orožen Adamič.

Seje odbora se nista udeležila člana Dunja Piškur Kosamč (opr.) in Anton Kranjc.

**Ostali navzoči**: Helena Regina (Oddelek za varstvo okolja), Gorazd Maslo (Oddelek za varstvo okolja), Marjana Jankovič (Oddelek za varstvo okolja) in Irena Weithauser (SODMS).

Na začetku seje je bilo navzočih 5 članov odbora, odbor je bil sklepčen. Sejo je vodil predsednik odbora Mirko Brnič Jager.

Predlagani dnevni red 5. seje odbora je bil soglasno sprejet:

1. Potrditev zapisnika 4. seje Odbora za varstvo okolja

2. Predlog Pravilnika o ukrepih za razvoj podeželja v Mestni občini Ljubljana za programsko

obdobje 2015-2020

3. Osnutek Odloka o Krajinskem parku Tivoli, Rožnik in Šišenski hrib

4. Pobude in vprašanja

Člani odbora so s sklicem prejeli gradivo za 1. točko ter gradivo za 2. točko, dosegljivo v elektronski obliki na spletnem naslovu:

<http://www.ljubljana.si/si/mol/mestni-svet/seje/2014-2018/95998/detail.html>

**AD 1.**

POTRDITEV ZAPISNIKA 4. SEJE ODBORA ZA VARSTVO OKOLJA

**Razpravljal ni nihče.**

Predsednik je dal na glasovanje

**PREDLOG SKLEPA:**

**Odbor za varstvo okolja potrdi zapisnik 4. seje odbora z dne 8. 4. 2015.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 2.**

PREDLOG PRAVILNIKA O UKREPIH ZA RAZVOJ PODEŽELJA V MESTNI OBČINI LJUBLJANA ZA PROGRAMSKO OBDOBJE 2015-2020

Odbor je točko obravnaval kot zainteresirano delovno telo mestnega sveta.

Uvodne obrazložitve je podal Gorazd Maslo iz Oddelka za varstvo okolja.

Razpravljali so naslednji člani odbora: Mirko Brnič Jager, Nada Verbič, Jože Horvat, Janez Jesenovec in dr. Milan Orožen Adamič.

Odgovore in pojasnila v zvezi z razpravami sta podala Gorazd Maslo in Helena Regina.

Po končani razpravi je predsednik dal na glasovanje:

**SKLEP:**

Odbor za varstvo okolja podpira sprejem predloga Pravilnika o ukrepih za razvoj podeželja v Mestni občini Ljubljana za programsko obdobje 2015-2020.

Sklep **je bil** sprejet s 5 glasovi **za** in nobenim glasom **proti** od 5 navzočih.

**AD 3.**

OSNUTEK ODLOKA O KRAJINSKEM PARKU TIVOLI, ROŽNIK IN ŠIŠENSKI HRIB

Po sklicu seje so člani odbora prejeli še Sklep Sveta Četrtne skupnosti Center.

Uvodne obrazložitve sta podali Marjana Jankovič in Helena Regina iz Oddelka za varstvo okolja.

Razpravljali so naslednji člani odbora: Mirko Brnič Jager, Janez Jesenovec, Jože Horvat in dr. Milan Orožen Adamič.

Odgovore in pojasnila v zvezi z razpravami sta podali Marjana Jankovič in Helena Regina.

Po končani razpravi je predsednik dal na glasovanje

**SKLEP:**

Odbor za varstvo okolja se je seznanil s sklepom Sveta Četrtne skupnosti Center z dne 5. 5. 2015 in podpira sprejem osnutka Odloka o Krajinskem parku Tivoli, Rožnik in Šišenski hrib.

Sklep **je bil** sprejet s 4 glasovi **za** in 1 glasom **proti** od 5 navzočih.

**AD 4.**

**POBUDE IN VPRAŠANJA**

Razpravljali so naslednji člani odbora: Jože Horvat (glede določb v OPN, ki se nanašajo na območje Nadgorice, ter glede HE na Savi in Nature 2000), Janez Jesenovec in Nada Verbič (glede načrtovanih visokotranzitnih daljnovodov in stališča MOL) ter Mirko Brnič Jager (glede javne razprave v ČS Črnuče in javne razgrnitve OPN).

Odgovore in pojasnila v zvezi z razpravami člana Jožeta Horvata so podali Gorazd Maslo, Marjana Jankovič in Helena Regina.

Seja se je končala ob 17.30 uri.

Pripravila

*Irena Weithauser*

Višja svetovalka I

|  |  |
| --- | --- |
|  | *Mirko Brnič Jager*  Predsednik |